cyanic-selkie/wikianc huggingface dataset:
Hines Ward
1999-sesongen
Etter at wide receiver Charles Johnson gikk til Philadelphia Eagles i offseason 1999 fikk Ward mer spilletid. Han begynte sesongen som starter i åpningskampen mot Cleveland Browns, hvor han tok imot sin første touchdownpasning, fra Mike Tomczak, og avsluttet kampen med 3 mottakelser for 51 yards. Den 10. oktober 1999 hadde han 6 mottakelser for 67 yards inkludert en touchdownpasning fra Kordell Stewart. I uke 12 tok han imot 7 pasninger for 89 yards, inkludert en 34-yard touchdownpasning, i et 20–27 nederlag mot Cincinnati Bengals, hans beste resultat i sesongen. I første kvarter av kampen mot Baltimore Ravens i uke 14 tok han imot en 21-yard touchdownpasning fra Jerome Bettis. Ward avsluttet sesongen med 61 mottakelser for 638 yards og syv touchdowns etter 16 kamper, 14 som starter.
2000-sesongen
Ward begynte sin tredje sesong med Pittsburgh med to mottakelser for 20 yards i Steelers' første kamp på hjemmebane i sesongen, mot Baltimore Ravens. Den 17. september 2000 fikk han sin første start i sesongen borte mot Cleveland Browns, hvor han tok imot 5 pasninger for 75 yards. I en seier uke 7 mot Cincinnati Bengals tok han imot 91 yards på 2 pasninger, hans beste i sesongen, hvor én var hans første touchdown i sesongen etter en 77-yard pasning. Den 10. desember 2000 tok han imot 6 pasninger, hans beste i sesongen, for 64 yards da Steelers tapte 10–30 mot New York Giants. I sin siste sesong under offensive coordinator Kevin Gilbride tok Wards imot 48 pasninger for 672 yards og fire touchdowns.
2001-sesongen
I sitt første år under Steelers' nye offensive coordinator Mike Mularkey spilte Ward sin beste sesong i sin karriere så langt. Som starter i sesongåpningen mot Jacksonville tok han imot 7 pasninger for 82 yards. I omkampen mot Jaguars i uke 10 tok Ward imot 9 pasninger for 112 yards, inkludert en 28-yard touchdown, mens Steelers vant 20–7. Dette var også hans første kamp med over 100 mottatte yards. Mot New York jets 9. desember satte Ward en personlig sesongrekord med 10 mottakelser for 124 yards. Han spilte i sin første sluttspillkamp, en 27–10 seier over Baltimore Ravens, hvor han tok imot 3 pasninger for 37 yards. Uken etter, da Steelers møtte New England Patriots, tok han imot 6 pasninger for 64 yards, mens Pittsburgh tapte 17–24 mot laget som gikk videre til å vinne Super Bowl XXXVI. 2001 var den første sesongen hvor Ward var kampstarter i alle 16 kampene og hadde over 1 000 pasningsyards, da han avsluttet sesongen med 94 mottakelser for 1 003 yards og 4 touchdowns. Sammen med Jerome Bettis, Kordell Stewart, Alan Faneca, Jason Gildon og Kendrell Bell, ble han invitert til Pro Bowl 2001.
2002-sesongen
Under sesongåpningen i 2002 tok han imot åtte pasninger for 90 yards og én touchdowns, i en omkamp fra AFC Championship-kampen mot Patriots. Uken etter tok han imot syv pasninger for 92 yards og to touchdowns i et 17–30 tap mot Oakland Raiders. Dette var den første gangen han scoret mer enn én touchdown i en kamp. I uke 5 borte mot New Orleans tok han imot 5 pasninger for 45 yards og fikk sin første touchdownpasning fra den nye quarterbacken Tommy Maddox. Den 10. november 2002 hadde Ward sin beste kamp i sesongen, da han tok imot 11 pasninger for 139 yards og en touchdown i en kamp mot Atlanta Falcons som endte uavgjort. Uken etter tok han imot 10 pasninger for 168 yards (personlig best i sesongen) og 2 touchdowns i et 23–31 tap mot Titans, hans tredje kamp i sesongen med to touchdownpasninger. Han fortsatte å imponere uken etter mot Bengals, hvor han sanket 125 yards på 10 mottakelser, inkludert en 64-yard touchdownpasning, da Steelers vant 29–21. Dette var Wards tredje kamp på rad med over 100 mottatte yards og en touchdown. Steelers avsluttet sesongen 10–5–1 og nådde sluttspillet for andre år på rad. Den 5. januar 2003 møtte de Cleveland Browns i Wild Card-kampen. Ward avsluttet kampen med 11 mottatte pasninger for 104 yards, og fikk sin første mottatte touchdownpasning i sluttspillet da Steelers vant 36–33. Uken etter tapte Steelers 31–34 mot Tennessee i divisjonsrunden, hvor Ward fullførte kampen med 7 pasninger for 82 yards og 2 touchdowns. Han ble utvalgt til sitt andre Pro Bowl på rad, sammen med lagkamerat Alan Faneca, hvor han tok imot 2 pasninger for 45 yards og en 32-yard touchdown. Han avsluttet sin femte sesong med 1 329 mottatte yards, 112 mottakelser og 12 touchdownpasninger, personlig rekord i alle kategoriene. Dette ble også hans eneste sesong med over 100 mottatte pasninger.
2003-sesongen
Etter sin karrieres beste sesong startet Ward -sesongen med 9 mottakelser for 91 yards og 2 touchdowns i en seier i sesongåpningen mot Baltimore Ravens. Uken etter tok han imot 9 pasninger for 146 yards i et 20–41 tap borte mot Kansas City Chiefs. Den 30. november 2003 satte Ward en personlig rekord med 13 mottakelser, for 149 yards og en touchdown i et tap mot Cincinnati Bengals. Han ble stemt frem til lagets MVP med 95 mottatte pasninger for 1 163 yards og 10 touchdowns i sesongen. Han ble sammen med Faneca valgt til sitt tredje Pro Bowl på rad.
2004-sesongen
Etter tre gode år med Mike Mularkey begynte Ward sesongen under en ny offensive coordinator, Ken Whisenhunt, og wide receivers coach, Bruce Arians. Den 19. september 2004 tok han imot seks pasninger for 151 yards og en touchdown i et 13–30 nederlag borte mot Baltimore Ravens. I kampens fjerde kvarter ble startende quarterback Tommy Maddox skadet og erstattet av nykommeren Ben Roethlisberger, som så kastet sin første touchdownpasning til Ward. Borte mot Miami Dolphins i uke 3 tok Ward imot 9 pasninger for 96 yards og en touchdown. Etter å ha erstattet Maddox ledet Roethlisberger Steelers til 14 seiere på rad. Den 18. desember 2004 tok Ward imot 9 pasninger for 134 yards (personlig rekord i sesongen) da Pittsburgh slo New York Giants 33–30 i Steelers' 13. seier på rad. Etter å ha avsluttet sesongen 15–1 møtte Steelers New York Jets i divisjonsrunden. I kampen, som endte 20–17 i Steelers' favør, tok Ward imot 10 pasninger for 105 yards og en touchdown. Den 23. januar 2005 tapte Steelers 27–41 mot New England Patriots, som gikk videre til å vinne Super Bowl XXXIX. I kampen tok Ward imot 5 pasninger for 109 yards. Han ble valgt til sitt fjerde Pro Bowl på rad sammen med Alan Faneca, hvor han tok imot 63 yards på 3 pasninger og scoret en touchdown. Ved sesongslutt hadde han tatt imot 80 pasninger for 1 004 yards og fire touchdowns. Dette var hans tredje sesong på rad med over 1 000 mottatte yards.
2005-sesongen
I 2005 gikk Ward glipp av de to første ukene av treningsleiren i vente av en kontraktforlengelse som ville øke lønnen hans. Han hadde vurdert å gjøre det samme i 2004, men ble da overtalt av Steelers' eier Dan Rooney og Jerome Bettis. Han ble fortalt at de kunne utarbeide en forlengelse i løpet av året og at han kom til å få en rettferdig lønn. På grunn av sitt gode forhold med Rooney dukket han eventuelt opp til Steelers' første sesongoppkjøringskamp mot Philadelphia Eagles 15. august 2005, men spilte ikke i kampen. Den 5. september annonserte Steelers at de hadde kommet frem til en avtale for en 4-årig kontraktforlengelse verdt $25,83 millioner. Den 18. september tok han imot 6 pasninger for 84 yards og to touchdowns i en 27–7 seier over Houston Texans. Uken etter tok han imot 4 pasninger for 110 yards og to touchdowns, inkludert en 85-yard touchdownpasning, mot Patriots. Til tross for at de tapte 20–23 mot de regjerende mestrene var dette første gang at Ward hadde to touchdownpasninger i to kamper på rad. Etter å ha startet 88 kamper på rad gikk Ward glipp av kampen mot Jaguars 16. oktober.
Den 13. november forbigikk Ward John Stallworth som lagets ledende receiver med sin 538. mottatte pasning, i en kamp mot Cleveland Browns under ESPN Sunday Night Football som Steelers vant 34–21. I uke 13, mot Cincinnati Bengals, satte Ward en personlig sesongrekord med 9 pasninger for 135 yards og to touchdowns. Etter å ha avsluttet sesongen 11–5 møtte Steelers Bengals igjen i Wild Card-kampen i sluttspillet 8. januar 2006. I seieren tok Ward bare imot to pasninger for 10 yards, men en av dem var en 5-yard touchdownpasning. Uken etter tok han imot 3 pasninger for 68 yards da Steelers slo Indianapolis Colts 21–18. I AFC Championship-kampen borte mot Denver Broncos tok han imot 5 pasninger for 59 yards og én touchdowns, mens Steelers vant 34–17. Den 5. februar 2006 spilte Ward i sitt første Super Bowl. I løpet av kampen tok han imot fem pasninger for 123 yards, inkludert en 43-yard touchdownpasning fra wide receiver Antwaan Randle El, som sikret Steelers en 21–10 seier over Seattle Seahawks. Han ble utpekt til kampens MVP. Han var bare den andre spilleren som var født i et annet land til å vinne tittelen. Steelers utpekte også Ward til lagets MVP, sammen med Casey Hampton.
Like etter Super Bowl XL deltok Ward i en reklame for Disneyland. Ward og lagkameraten Jerome Bettis deltok i en seiersparade i Magic Kingdom 6. februar sammen med Emmitt Smith.
2006-sesongen
Ward stilte til start i Steelers' sesongåpningskamp mot Miami Dolphins, hvor han tok imot 5 pasninger for 53 yards og en touchdown da Steelers vant 28–16. Den 22. oktober 2006 tok Ward imot 8 pasninger for 171 yards og 3 touchdowns, for første gang i sin karriere, da Steelers tapte 38–41 mot Atlanta Falcons. Han spilte ikke i uke 13 og 14 i sesongen, og avsluttet med 975 mottatte yards. Etter at Steelers avsluttet sesongen 8–8 og ikke nådde sluttspillet annonserte hovedtrener Bill Cowher at han skulle pensjonere seg.
2007-sesongen
Etter åtte år under Bill Cowher ansatte Steelers tidligere defensive coordinator for Minnesota Vikings, Mike Tomlin, som lagets nye hovedtrener. Dette var også Wards første sesong under Bruce Arians som ny offensive coordinator, etter at Ken Whisenhunt tok stillingen som hovedtrener for Arizona Cardinals. Mot Cincinnati Bengals 28. oktober tok Ward imot 8 pasninger for 88 yards og 2 touchdowns. Han satte en personlig sesongrekord 2. desember 2007 da han tok imot 11 pasninger for 90 yards og to touchdowns i en 24–10 seier i det andre møtet med Bengals. Hans to touchdowns løftet Ward til topps på Steelers' toppliste for mottatte touchdownpasninger, med 64 totalt. Den 20. desember tok han også førsteplassen for mottatte yards etter en kamp mot St. Louis Rams.
I sitt første år under Tomlin avsluttet Steelers sesongen 10–6 og nådde sluttspillet, men tapte 29–31 mot Jacksonville i Wild Card-runden, hvor Ward tok imot 10 pasninger for 135 yards. Han avsluttet sin niende sesong med 71 mottakelser, 732 mottatte yards og 7 touchdowns. Han gikk glipp av tre kamper i sesongen, i uke 4, 5 og 17.
2008-sesongen
Ward begynte -sesongen med 6 mottakelser, 76 yards og 2 touchdowns i en 38–16 seier over Texans. Den 16. november 2008 satte han en personlig sesongrekord med 11 pasninger for 124 yards mot San Diego Chargers. I uke 16 mot Tennessee Titans tok Ward imot 7 pasninger for 109 yards og en touchdown da Steelers tapte 14–31. Uken etter, 28. desember, tok han imot sin 800. pasning i NFL. I samme kamp sikret Ward også sin første sesong med 1 000 yards siden 2004, og avsluttet sesongen med 81 mottatte pasninger for 1 043 yards og 7 touchdowns.
Steelers avsluttet seriespillet 12–4 og kvalifiserte seg igjen til sluttspillet. I divisjonsrunden mot Chargers tok Ward imot 4 pasninger for 70 yards. Uken etter, i AFC Championship-kampen, tok han imot 3 pasninger for 55 yards mens Steelers slo Ravens 23–14, og dermed kvalifiserte seg for Super Bowl XLIII. Den 1. februar 2009 møtte Steelers Arizona Cardinals, ledet av tidligere offensive coordinator for Steelers Ken Whisenhunt. Ward ble brukt som en støttespiller for Santonio Holmes, men tok imot 2 pasninger for 43 yards. Steelers vant kampen 27–23 etter en touchdown i kampens siste minutter av Holmes. Ward spilte i kampen til tross for en MCL-skade. Ward fullførte sesongen med 81 mottakelser for 1 043 yards og 7 touchdowns.
2009-sesongen
Ward avsluttet -sesongen med 95 mottakelser for 1 167 yards og seks touchdowns, mens Steelers avsluttet seriespillet 9–7.
2010-sesongen
Etter at Steelers draftet Mike Wallace i 2009 og Emmanuel Sanders og Antonio Brown i 2010 begynte Ward å få mindre baller kastet sin vei. I sesongåpningen på hjemmebane i mot Falcons tok Ward imot 6 pasninger for 108 yards mens Steelers vant 15–9. I løpet av kampen ble Ward den første spilleren i Steelers' historie til å nå 11 000 mottatte yards. Han tok imot 108 pasningsyards og forbigikk Hall of Fameren John Stallworth for flest kamper med 100+ mottatte yards for Steelers med sin 26. Hans seks mottakelser gav ham også totalt 901 i sin karriere, den 12. spilleren i ligaens historie til å nå 900 mottakelser i en karriere. Den 24. oktober satte han en personlig sesongrekord med 131 mottatte yards på 7 pasninger og scoret en touchdown mot Miami Dolphins. I uke 14 mot Cincinnati Bengals satte han en personlig sesongrekord med 8 mottakelser, for 115 yards. Wards rekke på 186 kamper på rad med minst én mottatt pasning ble avsluttet etter et 39–26 tap mot New England Patriots i uke 10. Etter en kort pasning til Ward ble ballen slått ut da han ble taklet av safeties Patrick Chung og James Sanders, og Ward ble plassert på sidelinjen ut kampen; Patriots utfordret dommeravgjørelsen som så ble omgjort til en ufullstendig pasning. Den 15. januar 2011 møtte Steelers Baltimore Ravens i divisjonsrunden av sluttspillet. Ward avsluttet kampen med 3 mottakelser for 25 yards og en touchdown, og Steelers vant 31–24. Uken etter, i AFC Championship-kampen, tok han imot 2 pasninger for 14 yards da Steelers slo New York Jets 24–19, og kvalifiserte seg til Super Bowl XLV. Den 6. februar 2011 spilte Ward i sitt tredje Super Bowl med Steelers, mot Green Bay Packers. I sitt første nederlag i tittelkampen tok han imot 7 pasninger for 78 yards og en touchdown.
Han avsluttet sesongen med 59 mottatte pasninger for 755 yards og 5 touchdowns. Sist sesong Ward hadde under 60 mottakelser var i 2000.
2011-sesongen
Ward begynte -sesongen med 5 mottakelser for 67 yards i Steelers' sesongåpningskamp mot Baltimore Ravens. Den 9. oktober 2011 tok han imot 7 pasninger for 54 yards og to touchdowns. Han skulle ta imot sin siste touchdownpasning i kampen, en 8-yard pasning fra Ben Roethlisberger i andre kvarter. Under en 35–7 seier på hjemmebane mot Cincinnati Bengals 4. desember ble Ward den 19. spilleren i NFLs historie til å nå 12 000 mottatte yards. Ward tok imot sin 1 000. pasning 1. januar 2012 i en kamp mot Cleveland Browns, og ble dermed den åttende spilleren i ligaens historie til å nå milepælen. Han tok også imot sin siste pasning i kampen. Hans siste kamp med Steelers kom 8. januar 2012, da Steelers tapte 23–29 mot Denver Broncos i Wild Card-runden av sluttspillet. Ved slutten av sin siste sesong hadde Ward tatt imot 46 pasninger for 381 yards og to touchdowns, fordelt på 15 kamper hvor han stilte til start i ni av dem.
Badehusbukta/Skråvika naturminne
Naturverdi: To bestand av furu i Furuskogen på vestsiden av Badehusbukta er på 15 dekar. Furuene i Skråvika står i to grupper. Bestand av svartfuru, Pinus nigra.
Hines Ward
2011-sesongen
Den 7. mars 2012 annonserte Steelers at Ward kom til å bli kuttet fra spillerstallen, noe de gjennomførte to dager senere.
Ward annonserte at han skulle pensjonere seg 20. mars 2012, og sa "Without the support over the past 14 years this game wouldn't be the same to me. It wouldn't be as fun for me. You guys meant the world to me. The city and this organization means the world to me. So today as sadly as it feels for me right now, I hope it will be a good day for everyone here."
Da han pensjonerte seg var Ward den eneste gjenværende spilleren på laget som hadde spilt for dem på 90-tallet. Han var også den siste gjenværende som hadde spilt i Three Rivers Stadium.
I løpet av sine 14 turer til sluttspillet hadde Ward tatt imot 76 pasninger for 1 064 yards og åtte touchdowns.
Selv om Steelers aldri offisielt pensjonerte Wards trøyenummer (#86), har det ikke blitt tatt i bruk siden han pensjonerte seg.
Arv
Wards allsidighet, hender og villighet til å blokkere tjente ham godt som wide receiver. Siden han ble draftet av Steelers i tredje runde av NFL Draft 1998 ble han valgt til lagets MVP tre ganger. Han ble også valgt til fire Pro Bowls (2001–2004), og hadde fire sesonger på rad med minst 1 000 yard, som ble brutt i 2005 da han måtte stå over en kamp med skade. I 2002 satte han lagrekorder for mottakelser (112) og touchdowns (12) (begge senere slått av Antonio Brown) og ble utpekt til sitt første av to All-NFL-lag.
Selv om han ble sett på som en av de beste blokkerende mottakerne i NFL fikk han ofte kritikk for måten han blokkerte på, især for ofte å takle forsvarere fra deres blindsone. Under en kamp 19. oktober 2008 taklet Ward Cincinnati Bengals' nykommer-linebacker Keith Rivers så hardt at Rivers endte opp med en brukket kjeve og måtte stå over resten av sesongen. Ward fikk ikke en straff for blokkeringen, og ble ikke idømt bot fra ligaen da han ikke hadde brutt noen regler. Ligaen implementerte senere en regel som gjorde slike taklinger ulovlige. Regelen, også kjent som "Hines Ward Rule", gjorde det ulovlig å blokkere en spiller fra blindsonen dersom taklingen kom fra den blokkerende spillers hjelm, overarm eller skulder, og traff forsvarerens hode eller nakkeområde. I en avstemning Sports Illustrated utførte i 2009 ble han stemt frem til "dirtiest player in the NFL."
Trenerkarriere
I august 2017 jobbet Ward med Steelers' mottakere som trenerpraktiktant.
I 2021 tok Ward en stilling som hovedtrenerens spesialassistent for Florida Atlantic Owls. Han ble senere forfremmet til wide receivers coach.
I juni 2021 ble det annonsert at Ward var en av de åtte hovedtrenerne i XFL. Måneden etter ble det annonsert at han skulle være hovedtrener for San Antonio-laget.
Personlig liv
Ward bor i Sandy Springs, Georgia med konen Lindsey Georgalas-Ward, og har en sønn, Jaden, fra sitt første ekteskap og tre døtre, Jordyn, Jia og Londyn. På høyrearmen har han en tattovering av Mikke Mus i Heisman-stillingen, like under en tatovering av hans navn på koreansk.
Forretningsvirksomheter og mediearbeid
Ward var medeier av en bar i Pittsburgh kalt The Locker Room. Baren fikk omfattende vannskader i februar 2007 og ble stengt for reparasjoner frem til juni samme år. Baren fikk utbelalt $500 00 i forsikringspenger, som senere ble et problem under en juridisk tvist mellom eierne av baren.
Den 11. september 2007 tok medeier Nicholas Lettieri ut alt av barens kapital, omtrent $19 000, fra en forretningskonto, som førte til en rekke ubetalte regninger. Selskapet gikk senere til sak for å få pengene tilbake, hvorpå Lettieri sa at han tok penger som han var skyldt, og påstod at de andre medeierne, Ward og Kimberly Pitts, samt Pitts' ektemann Korry Pitts, hadde forfalsket fakturaer og overført penger fra forretningskontoen til sine egne kontoer. Selskapets advokat, Thomas Castello, beskrev Lattieris påstander som "baseless, ridiculous and unfounded," og saken er fremdeles ikke over. The Locker Room åpnet igjen under navnet South Side 86 (Wards trøyenummer), og eies nå av Ward, som kjøpte opp sine medeieres andeler.
Ward var vert for Hines Ward Show på Pittsburgh CBS O&O KDKA-TV fra 2006 til 2012. I 2012, like etter at han annonserte at han skulle pensjoneres, ble det annonsert at Ward hadde tatt en stilling som analytiker for NBC Sports, med en rolle i Football Night in America som går før kamper under Sunday Night Football.
Han åpnet en restaurant, Table 86, og en vinbar, Vines, i Seven Fields sammen med Howard Shiller i august 2015. Restauranten ble nedlagt i 2019 etter et søksmål rundt uenigheter mellom partnerne.
I 2018 tok han en stilling som Player Relations Executive for Alliance of American Football.
Forkjemper for sosial rettferdighet
I 2006 ble Ward den første koreansk-amerikaneren til å vinne Super Bowl MVP, som førte til økt oppmerksomhet i Sørkoreanske medier.
Fra 3. april og ut 30. mai 2006 returnerte Ward til sitt fødested, Seoul, for første gang siden foreldrene hans flyttet til USA da han var ett år gammel. Han utnyttet sin kjendisstatus til å arrangere "hope-sharing" møter med barn av blandet opphav, og oppfordret til sosial og politisk reform. Under ett av disse møtene fortalte han en gruppe barn, "If the country can accept me for who I am and accept me for being a Korean, I'm pretty sure that this country can change and accept you for who you are." På sin siste dag i Sør-Korea donerte han $1 million for å stifte Hines Ward Helping Hands Foundation, som AP beskrev som "a foundation to help mixed-race children like himself in South Korea, where they have suffered discrimination."
I september 2010 ble Ward utpekt til medlem av President's Advisory Commission on Asian Americans and Pacific Islanders av Barack Obama.
DUI arrest
Den 9. juli 2011 ble Ward arrestert for promillekjøring i DeKalb County i Georgia etter at en politibetjent for MARTA hadde sett ham slite med å holde seg i sin kjørebane, og kjørt på en fortauskant. En betjent ved DeKalb County Police Department svarte, som ledet til en etterforskning og arrestasjonen av Ward. Den 22. februar 2012 ble siktelsen droppet etter en påtaleavtale. Ward gikk med på å tilstå til uforsvarlig kjøring og fikk en dom på ett års betinget fengsel, 80 timer samfunnstjeneste, og en bot på $2 000.
Film og TV
Ward hadde en rolle som en spiller på Gotham Rogues' fotballag i filmen The Dark Knight Rises fra 2012, og var medlem av "Team Rachael" i andre sesong av Food Networks Rachael vs. Guy: Celebrity Cook-off. Han spilte også en walker i den niende episoden av den tredje sesongen for The Walking Dead.
Dancing with the Stars
Den 24. mai 2011 vant Ward og hans partner Kym Johnson den 12. sesongen av den amerikanske versjonen av Skal vi danse, Dancing with the Stars.
* I uke 7 var Donnie Burns gjestedommer, og gav også poeng til danserne (første poengsum er fra Burns).
Triatlon
I 2012 begynte Ward åt rene for Ironman World Championships i 2013, og fikk hjelp av Paula Newby-Fraser. Den 9. juni 2013 deltok han i Ironman Kansas 70,3. Han avsluttet med en tid på 5:53:18, som holdt til en 607. plass. Den 12. oktober 2013 fullførte Ward Ironman World Championships, med en tid på 13:08:15. Etter løpet fortalte han NBCs Mike Florio at han aldri kom til å delta i et triatlon igjen.
2018 Winter Olympics Honorary Ambassador
Ward ble utnevnt til en goodwill-ambassadør for Vinter-OL 2018 i Pyeongchang.
Utmark
Utmark er i norsk rettslig forstand i prinsippet alt areal som ikke defineres som innmark. Betegnelsen omfatter det meste av innsjøer og vann, strender, myr, skog og fjell i Norge. Begrepet brukes i friluftsloven, som betegnelse på områder der enhver har utstrakte rettigheter, blant annet til ferdsel til fots.
Innmark
Innmark er all dyrket jord, som åker, eng, kulturbeite, hage og yngre plantefelt. Innmark er også gårdsplass, hustomt og industriareal. I moderne landbruk er det innført nye begrep som «nær utmark», «gjengroingsareal» og «beitelandskap». Disse begrepene er nye betegnelser på innmark som gjør det lettere å kunne beskrive forandringer i kulturlandskapene som følge av drifts og bruksendringene i den akselererende sentraliseringsprosessen som preger store deler av jordbruksaktiviteten.
Innmark brukes som begrep i friluftsloven, og er her motstykket til utmark. I motsetning til i utmark vil allmennhetens rettigheter i forbindelse med innmarksområder være sterkt begrenset.
Spissfot
Spissfot (latin: pes equinus) er en kontraktur i ankelleddet. Oppstår ofte i forbindelse med langvarige sengeleie. Kjennetegnes ved at foten er låst, i samme stilling som hvis man står på tærne.
Friendship
Friendship er debutalbumet til det norske progrockbandet Junipher Greene. Det ble utgitt i 1971, og er kjent som Norges første dobbeltalbum. Produsenter var bandet selv, Nils Bjarne Kvam og Harald Are Lund. Albumet lå 13 uker på VG-lista i 1971 og 1972, med nummer 8 som beste plassering.
Coverbildet er et utbrettscover malt av Odd Nerdrum.
Innspilling
Bandet kom inn på plateselskapet Sonet, og innspillingen av plata begynte i Arne Bendiksens Studio allerede i november 1970. Nils Bjarne Kvam var lydtekniker og medprodusent. Harald Are Lund – kjent fra NRK radio – var også del av produsentteamet.
Innspillingen tok tid, og ikke alt gikk glatt. «Vi var hele tida sistevalg», forteller bandets trommeslager Geir Bøhren - «Ofte måtte vi vente når vi kom, fordi andre som holdt på i studio ikke var helt ferdige. Mye nattejobbing.» Gitarist Bent Åserud forteller at «Det var veldig slitsomt. Vi hadde en natt, og så var det kanskje ikke noe ledig studio på tre uker, og så fikk vi en natt igjen.» Bøhren mener at selve grunnsoundet kunne vært mer enhetlig fra låt til låt - «Lydbildet skifter hele tida. I og med at vi måtte rigge opp og ned og at ting aldri fikk satt seg skikkelig lydmessig, ble det slik.» Nils Bjarne Kvam hadde mye og stri med - «Vi spilte inn på en Lyrec åttespors båndopptager. Et dansk merke, og den første åttesporsspilleren i Norge. Den fungerte ikke helt som den skulle, noen ganger bare stoppet den. Dessuten hadde den noen ikke helt patente lydhoder, og det gikk litt utover basslyden her og der. Bare så det er sagt, tapen er blitt remastret i ettertid, og låter nå som den skal.»
Tekster
Tekster var ikke bandets sterke side, de kom som oftest fra venner og bekjente, eller som i en del av tilfellene, fra Harald Are Lund, som leverte fra seg tekster under pseudonymet Clever Duck (Are Lund = Lure And). Tittelverket har tekst av den svenskamerikanske lyrikeren Alex K. Carlsson.
Historie
Det ble spilt inn så mye musikk under innspillingen av albumet, at det var altfor mye til å få plass på kun to LP-sider, derfor måtte det bli et dobbeltalbum. «Jeg var på et møte der det ble avgjort», forteller Nils Bjarne Kvam – og husker at Arne Bendiksen sa at «det blir dyrt med et dobbeltalbum». Men han kom med et forslag om at bandet ikke skulle få noen royalties før den andre matrisen var betalt. Og da ble det slik.
Den originale plata kom ut sen-høsten 1971, og senere i 1989, 2003 og 2007, pluss flere utenlandske bootlegs på LP og CD. I 2008 kom plata ut i en remastret deluxeutgave. Denne utgaven inneholdt en bonus-CD som inneholdt en tidlig versjon av «Friendship», en innspilling gjorti det den gang nystartede Rosenborg Studio på Majorstua, på en firespors båndspiller. Egil Eide var lydingeniør. Innspillingen ble gjort for å teste ut fasilitetene, det var første gang et band entret studioet. Bandet spilte for å få studiorutine. Båndet har i alle år blitt ansett som tapt, inntil det ble gjenfunnet i Nasjonalbibliotekets arkiv i Mo i Rana tidlig i 2008.
Ettertid
Albumet er kjent som det første dobbeltalbumet i norgeshistorien, og en påle innenfor norsk musikk. I 2007 ble albumet kåret til tidenes norske rockalbum av Dagens Næringsliv. Dette og en gjenutgivelse på LP (Sandem Records) gjorde at bandet spilte sin første konsert på 25 år, den 31. august 2007. Der spilte de så godt som hele albumet fra begynnelse til slutt.
Etter albumets utgivelse i 1971 har den originale vinylutgivelsen med utbrettscoveret av Odd Nerdrums maleri blitt et samlerobjekt. En vinylplate i fin stand kan komme opp i et par tusen kroner.
Listeplasseringer
I 2014 ga Vinyl World ut en liste over "Top 100 Greatest Prog-Rock albums...ever", her var albumet Friendship på plass 71.
Byz
Byz eller Jorma Andreas Byström (født 27. mai 1984) er en svensk hiphopmusiker fra Sala. Artistnavnet er inspirert av han etternavn som starter på Bys. I 1999/2000 startet han karrieren sin som musiker, med gruppen "Inte Helt Oskyldiga", men det var først i 2003 han slapp sitt første soloalbum "There Is Still A Party Going On". I 2004 slapp han sitt andre soloalbum "From Here To Somewhere". Albumet solgtes i et begrenset anntal nøyaktig 100stk, som skulle til venner og familie. Senere begynte han å slippe sangene på internet, å da spredde musikken seg raskere.
2005 slapp Byz sitt første album på svensk, som het "Når Toppen Av Botten I En Sjuttis". I 2006 slapp han albumet "Fett Av Dig", som inneholdt hit-singlene "Karatefylla", "Hey Där" og "Hoppa Hoppa (Feat. Headline)". I 2008 gikk han inn i et samarbeid med Headline, og de laget albumet "Ser Det Ut Som Jag Bryr Mig".
Senere har han også samarbeidet med rap-duoen Erik og Kriss, Emilush, Tommy Fredvang og Robin Bengtsson.
Brynjulf Ankerheim
Brynjulf Karsten Ankerheim (født 19. mai 1954) er en norsk lærer og lærebokforfatter.
Han er cand. philol, og har arbeidet ved ungdoms- og videregående skoler. Siden 1988 har han undervist ved Hetland videregående skole. I årene fra 1989 til 2002 var Ankerheim og ansvarlig for engelsk didaktikk ved avdeling for praktisk og pedagogisk utdanning ved Høgskolen i Stavanger.
Han er medforfatter av engelskverket eXperience, og fransk-læreverkene Contact og Contours.
Amy White
White vant en olympisk sølvmedalje i svømming under Sommer-OL 1984 i Los Angeles. Hun kom på andreplass på 200 meter rygg for damer bak Jolanda de Rover fra Nederland.
Betsy Mitchell
Faith Elizabeth «Betsy» Mitchell (født 15. januar 1966), amerikansk svømmer som deltok i de olympiske leker 1984 i Los Angeles og 1988 i Seoul.
Mitchell vant en olympisk sølvmedalje i svømming under Sommer-OL 1984 i Los Angeles. Hun kom på andreplass på 100 meter rygg for damer bak sin landsmann Theresa Andrews.
Samekniv
Samekniv eller finnkniv (samisk: stuorraniibi, «stor kniv») er en stor kniv som tradisjonelt brukes av samer.
Samekniven har et langt, bredt og kraftig blad og er et allsidig redskap. Den egner seg til hugging, kvisting, kapping av småtrær, rydding av kratt, knusing av bein, slakt, og kan brukes som en øks for å kappe og kløyve ved, og til kamp. En typisk samekniv har et knivblad på mellom 20 og 45 cm lengde.
Skjeftet er vanligvis laget av bjørk, og tilpasset bruk med votter og hvis fingrene er numne av kulde. Tangen går gjennom skjeftet. Samekniven har tradisjonelt ingen fingervern, men noen moderne samekniver kan ha en liten tupp som stopper pekefingeren fra å gli ut på bladet.
Skjeden er tradisjonelt laget av reinskinn.
Samene bruker tradisjonelt to kniver; Den lille kalles gjerne buiku, puukko eller unna niibaš («liten kniv») og den store kalles stuorra niibi («stor kniv»). En enda større utgave kalles väkipuukko og kan minne om en sax.
Flystasjon Skalstrup
Dens viktigste oppgaver var tidligere å opprettholde et landbasert luftforsvar med Nike-raketter og HAWK-batterier. Disse ble nedlagt i forbindelse med forsvarsforliket i 2000. I samme omgang ble det dog tilført en lang rekke nye oppgaver til stedet, blant annet som følge av at Flystasjon Værløse ble nedlagt. Således ivaretar man i dag «VIP»-flyvninger for Kongehuset, regjeringen og Folketinget. Dessuten er flystasjonen østlig base for Skvadron 722 og hjemsted for Forsvarets Sundhedstjeneste.
Tross navnet er det ikke tale om en selvstendig flystasjon med anlegg for start og landing av fly. Valget av betegnelsen flystasjon bunder i en nå foreldet myndighetsdefinisjon i Flyvevåbnet. Av samme årsak er redningshelikopteret fra Skvadron 722 således fysisk plassert i den sivile lufthavnen.
Bjønnesholmen biotopvernområde
Bjønnesholmen biotopvernområde i Viksfjord er et svært viktig hekkeområde for fiskemåker. På nordsiden av Bjønnesholmen, mot Flatholmen, er det et grunntvannsområde. Hekkebestanden på Bjønnesholmen må sees i sammenheng med hekkebestanden på Flatholmen.
Rhabdotis
Rhabdotis er en slekt av biller som hører til gruppen gullbasser (Cetoniinae) i den artsrike gruppen skarabider (Scarabaeoidea).
Beskrivelse
Middelsstore, noe brede, blanke, mer eller mindre grønnlige gullbasser. De er ikke metallisk fargede, men med grunnfarger fra gressgrønn til olivengrønn, med mer eller mindre utbredte hvite tegninger.
Utbredelse
Slekten er utbredt i Afrika.
Angola under Sommer-OL 2016
Angola deltok under Sommer-OL 2016 i Rio de Janeiro, Brasil i perioden 5. – 21. august 2016. Den angolanske troppen bestod av 25 utøvere som deltok i syv ulike idrettsgrener. Dette var niende gangen Angola deltar i et sommer-OL. Håndballspilleren Luisa Kiala var landets flaggbærer under åpningsseremonien.
Meraf Bahta
Meraf Bahta (født 24. august 1989) er en eriterisk friidrettsutøver som representerer Sverige og konkurrerer i mellomdistanseløp.
Hun representerte Sverige under Sommer-OL 2016 i Rio de Janeiro, der hun ble nummer 6 på 1500 meter.
I 2021 representerte hun Sverige på øvelsen 10,000 meter under Sommer-OL 2020 arrangert i Tokyo, og kom på 18. plass.
Domstol
En domstol kan være sikret uavhengighet gjennom at det skal være vanskelig å si opp dommere – et vanlig krav er at dette må skje ved dom (jf. embede).
Susan Rapp
Susan Gerard Rapp von der Lippe (født 5. juli 1965 i Eden Prairie i Minnesota), amerikansk svømmer som deltok i de olympiske leker 1984
Rapp vant en olympisk sølvmedalje i svømming under Sommer-OL 1984 i Los Angeles. Hun kom på andreplass på 200 meter bryst for damer bak Anne Ottenbrite fra Canada.
Dave Wilson (svømmer)
David Dennis «Dave» Wilson (født 5. oktober 1960 i Long Beach i California) er en amerikansk svømmer som deltok i de olympiske leker 1984
Wilson vant en olympisk sølvmedalje i svømming under Sommer-OL 1984 i Los Angeles. Han kom på andreplass på 100 meter rygg for menn bak sin landsmann Rick Carey.
Franz Schmidt
Franz Schmidt (født 1969) er norsk tekstilkunstner. Han mottok Kunsthåndverkprisen under Norske Kunsthåndverkeres årsutstilling i 2006 og Scheiblers kunsthåndverkspris 2015.
Utdannelse
Franz Schmidt har svennebrev i herreskredderfaget (1994) og hovedfag i fagområdet tekstil frå Statens handverks- og kunstindustriskole (2000).
I 2018 disputerte Schmidt ved KHiO og forsvarte forskingsarbeidet Weaving Fabrics for Suits.
Samlinger
Han er representert i samlingene ved Nasjonalmuseet i Oslo, KODE i Bergen og Nordenfjeldske Kunstindustrimuseum i Trondheim.
Andre roller
Han ble tilsett som førsteamanuensis i fagområdet tekstilkunst ved KHiO i 2019.
Han medkuraterte utstillingen Don't Feed the Monster ved Galleri F 15 i Moss i 2019.
J. Michael Straczynski
Joseph Michael Straczynski (født 17. juli 1954) er en prisvinnende amerikansk fjernsynsprodusent og forfatter av fjernsynsserier, romaner, noveller, tegneserier og radiohørespill. Han har også skrevet for teater, vært journalist og har skrevet en anerkjent lærebok om manuskriptskriving. Han er mest kjent som skaper, produsent og hovedforfatter av TV-seriene Babylon 5, Crusade og Sense8.
Straczynski skrev de fleste Babylon 5-episodene, deriblant en 59 episoder på rad uten avbrudd, inkludert hele 3. og 4. sesong. Han er også en kjent deltager på Usenet og andre tidlige datanettverk, og har hatt kontakt med tilhengerne på forskjellige web-forum siden 1985. På nettet er han ofte omtalt med forbokstavene – JMS.
Straczynski har en omfattende tegneserieproduksjon bak seg. Han begynte å skrive sporadiske historier på 1980-tallet, men først i 1999, med serien Rising Stars etablerte han seg som tegneserieskaper. Han har siden skrevet en rekke serier. Sammen med tegneren Gary Frank har han gitt ut fantasyserien Midnight Nation. I 2003 lanserte han serien Supreme Power, en oppdatering av Marvels Comics Squadron Supreme-konsept, også sammen med Frank. For Marvel skrev også Straczynski Spider-Man det meste av 2000-tallet i tillegg til at han skrev for serier som Fantastic Four, Thor, Bullet Points og Doctor Strange. Han har også skrevet seriene The Book of Lost Souls (med Colleen Doran og The Twelve med Chris Weston. For DC Comics har Straczynski skrevet for titler som Superman, Wonder Woman og The Brave And the Bold.
I tillegg til tegneserier har han også skrevet flere bøker inkludert romanene Demon Night (1988), Othersyde (1990) og Tribulations (2000), novellesamlingene Tales from the New Twilight Zone (1989) og Straczynski Unplugged (2004), læreboken The Complete Book of Scriptwriting (1982) og selvbiografien Becoming Superman (2019).
Sammen med Lilly og Lana Wachowski utviklet han konseptet for TV-serien Sense8 som hadde premiere på Netflix i 2015. Sammen skrev de alle tolv episodene av første sesong. Lilly var mindre involvert i produksjonen av andre og siste sesong, som ble skrevet av Lana og Straczynski og ble sendt i 2018.
Han er utdannet ved San Diego State University i fagene psykologi og sosiologi. Ved universitetet skrev han i studentavisen, i perioder var han så produktiv at avisa ble omtalt som «Daily Joe». Straczynski er bosatt i Los Angeles-området.
Bourgoinia
Bourgoinia er en slekt av biller som hører til familien praktbiller (Buprestidae).
Utseende
Middelsstore, avlange, halvblanke, mørke praktbiller med litt avsdempet metallglans. Pannen har en grunn og bred lengdefure mellom fasettøynene. Pronotum mer avrundet, betydelig bredere enn hodet og så bredt som de jevnbrede dekkvingene.
Utbredelse
Artene er utbredt i tropisk Afrika.
Systematisk inndeling
Artene blir noen ganger plassert i slekten Meliboeus.
Parque Metropolitano La Sabana
Parque Metropolitano La Sabana Padre Antonio Chapui, vanligvis omtalt som La Sabana, er den største parken i San José i Costa Rica. Den var byens hovedflyplass fram til 1955, da den ble gjort om til et rekreasjons- og idrettsområde. De tidligere flyplassbygningene huser nå et kunstmuseum. Parken har et areal på 75 hektar.
Parken ligger i distriktet Mata Redonda vest i byen, i enden av Paseo Colón, og er et populært pikniksted for costaricanske familier. I parken ligger Costa Ricas nasjonalstadion, gang- og sykkelstier, fotball-, basket-, volleyball- og tennisbaner, et svømmebasseng og en idrettshall. Sør i parken er det en kunstig innsjø omgitt av moderne skulpturer. I vest er det et kors til ære for pave Johannes Paul IIs besøk i Costa Rica i 1983.
Sphodrosomus
Sphodrosomus er en slekt av billene i delgruppen (underfamilien) Pterostichinae i familiegruppen løpebiller.
Levevis
Artene lever på bakken, mest i fuktige til våte habitater. De er nattaktive rovdyr.
Utbredelse
Slekten er endemisk for Ny-Caledonia.
Europa Clipper
Europa Clipper, tidligere kjent som Europa Multiple Flyby Mission, er en romsonde som utvikles av NASA. Den er planlagt oppskutt 10. oktober 2024, og vil være fremme 11. april 2030. Den skal studere Jupitermånen Europa gjennom en serie forbiflyvninger i bane rundt Jupiter. På Europa skal den utforske mulige islagte flytende hav.
Joinville-le-Pont
Joinville-le-Pont er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 9,4 km fra sentrum av Paris.
Historie
Kommunen ble opprettet i 1791 med navnet La Branche-du-Pont-de-Saint-Maur ved å skille ut et område fra kommunen Saint-Maur-des-Fossés. Kommunen skiftet navn til Joinville-le-Pont 29. august 1831. Under Ludvig Filip av Frankrike, ble fortet Redoute de Gravelle bygd i kommunen.
I 1929 mistet Joinville-le-Pont mer enn en tredjedel av arealet da en del av Bois de Vincennes som hadde tilhørt Joinville-le-Pont ble innlemmet i Paris.
Befolkningsutvikling
Antall innbyggere i kommunen Joinville-le-Pont
Sumpengfly
Sumpengfly (Apamea ophiogramma) er en sommerfugl som tilhører familien nattfly (Noctuidae). Den er funnet langs kysten til Rogaland i Norge.
Utseende
Et middelsstort (vingespenn 30–33 mm), kraftig, lyst gulaktig nattfly med karakteristisk vingemønster. Forvingens grunnfarge er lyst gulgrå. Ved forkanten er det en stor, trekantet gråbrun flekk som opptar mer enn halve forkanten og når litt bakenfor midten av vingen. I den indre delen er flekkens bakkant S-formet og kantet med hvitt. Denne hvite kanten gir opphav til artens latinske artsnavn, som betyr "slangetegnet". Nyremerket sitter i ytterkanten av den mørke flekken som en lys innskjæring. Det er også en mørk flekk ved vingens ytterkant nær bakhjørnet. Ytterkanten er bølgete. Bakvingen er ensfarget lyst gråbrun.
Levevis
Arten lever i sumper, fuktige enger og fuktige skogkanter. Larven utvikler seg inne i stengler av de storvokste grasartene takrør (Phragmites australis), strandrør (Phalaris arundinacea) og kjempesøtgras (Glyceria maxima). Den overvintrer nede i bakken. De voksne sommerfuglene flyr om natten i juli–august.
Kongedømmet Ahom
Kongedømmet Ahom (Mong Dun Shun Kham, Kongedømmet Assam) var en stat i Brahmaputradalen i det nåværende Assam, India, som eksisterte i omtrent 600 år fra begynnelsen av 1200-tallet til kolonisasjonen på begynnelsen av 1800-tallet. Kongedømmet Ahom er ettertidens navn på riket, etter den etniske gruppen ahom. Men riket var egentlig multietnisk, og gikk under blant andre navn Mong Dun Shun Kham og Assam.
Kongedømmet Ahom var et av få i regionen som stod imot Mogulrikets ekspansjon. På 1500-tallet ble kongedømmet Chutiya innlemmet etter en krig. På gebynnelsen av 1800-tallet ble Ahom invadert av det burmesiske Konbaungdynastiet, som like etter gikk under for den britiske kolonialismen.
Mark Breland
Mark Anthony Breland (født 11. mai 1963 i Brooklyn i New York) er en amerikansk bokser som deltok i de olympiske leker 1984.
DR K
DR K var en dansk TV-kanal i perioden 2009—2020. Den var Danmarks Radios femte lisensfinansierte kanal, og den hadde fokus på historie og kultur.
Integrert oljeselskap
Integrert oljeselskap, også kalt helintegrert eller fullintegrert oljeselskap, er et olje- og gasselskap som er engasjert i alle delene av oljeindustrien. Slike næringsselskaper har virksomheter innenfor alle trinnene i både oppstrøms-, midtstrøms- og nedstrømsaktivitetene, det vil si utvinning og foredling av petroleum i form av råolje, naturgasskondensat og naturgass, samt transport og lagring, forsyning og salg av raffinerte og ikke-raffinerte petroleumsprodukter. Aktivitetene omfatter alt fra oljeleting og utforsking, oljeutvinning, oljeraffinering og transport, for eksempel gjennom tankskip og rørledninger, til markedsføring og detaljsalg.
Oljeselskaper som ikke er integrerte, konsentrerer seg om noen eller deler av arbeidsområdene.
Abdullah Qardash
Lite er kjent om Qardash, som også skal ha gått under navnet Hajji Abdullah al-Afari. Det er antatt at han har studert islamske studier i Mosul.
Lundengfly
Lundengfly (Eremobina pabulatricula) er en sommerfugl som tilhører familien nattfly (Noctuidae). Den er bare funnet i Froland i Agder i Norge.
Utseende
Et middelsstort (vingespenn 28 – 34 mm), kraftig, lysgrått nattfly. Forvingen er gråhvit med mørkere områder ved roten og i de fremre og bakre delene av midtfeltet. Ved roten er den en markert, buet, svart lengdestrek (rotstrek). Ringmerket er tydelig, lyst med en mørk kjerne, mens nyremerket er utydelig. Bak ringmerket er det en smal, mørk lengdestrek tvers over midtfeltet (tappmerke). Ellers er vingetegningene lite tydelige. Bakvingen er lysgrå, mørkere langs ytterkanten.
Levevis
Arten finnes helst i åpen eikeskog med rik undervegetasjon av gras og urter, men kan også forekomme i andre typer løvskog. Larvene lever trolig på gras, men det ukjent hvilke(n) art(er) den går på. De voksne sommerfuglene flyr på ettersommeren.
Utbredelse
Lundengflyet finnes i Mellom-Europa og den sørlige delen av Nord-Europa, og videre løstover til Japan. I Norden finnes det bare spredte, isolerte forekomster i Danmark, Norge og Sverige, mens arten er mer utbredt i det sørlige Finland. I Norge er den bare kjent fra én lokalitet i Froland i Aust-Agder, der den først ble funnet i 1969. Arten trues av hogst av eikeskogen der den lever, men også av tilgroing, og er listet som kritisk truet (CR) på Norsk rødliste for arter fra 2006. På den andre siden blir arten trolig favorisert av beiting som gir en grasrik undervegetasjon i skogen.
Coomaniella
Utseende
Middelsstore (ca. 7 - 14 millimeter), avlange, grønne, blågrønne eller purpurfargede praktbiller (uten utpreget metallisk glans). Fasettøynene er store, antennene korte og litt sagtakkede. Pronotum er rundet, dekkvingene nokså tevrrbrede med fine punktrader.
Levevis
Larvene utvikler seg trolig i død ved - én art har blitt klekket fra en blyant laget av lokalt treverk, men nesten ingenting er kjent om larvebiologien. De kan samle seg i store mengder på bladene av visse trær (ofte flere arter sammen), men det ser ikke ut til at de eter av disse eller legger egg på dem - kanskje fungerer trærne bare som møtepunkter, siden billene gjerne parer seg der.
Utbredelse
Slekten er utbredt i Sørøst-Asia, med særlig mange arter i Vietnam.
Zeng Jing
Zeng Jing (tradisjonell kinesisk: 曾鯨, forenklet kinesisk: 曾鲸, pinyin: Zéng Jīng, Wade-Giles: Tseng Ching; født ca. 1564 i Putian i Fujian i Kina, død 1647) var en kinesisk maler under Ming-dynastiet. Han er best kjent som portrettmaler.
Han bodde og virket i Nanjing, man dro også rundt til Hangzhou, Wuzhen, Ningbo, Songjiang og andre byer.
Zeng Jings melerkunst gjorde bruk av lett lys og skygge og ble betraktet som viktig for sin assimilering av den vestlige oljemaleristils illusjonistisk konkave og konvekse metode. Hans portretter er blitt kalt så realistiske som om de var som «et speilbilde». Et vanlig trekk ved hans portretter er de store tomme felt rundt den portrettertes skikkelse.
NM i mangekamp 1951
NM i mangekamp 1951 var en del av NM i friidrett 1951.
Det ble konkurrert i femkamp og tikamp for menn, og trekamp og femkamp for kvinner. Mesterskapet i femkamp for menn ble arrangert i Larvik 24. juni. Mesterskapet i tikamp ble arrangert i Trondheim 1.-2. september. Mesterskapet i trekamp ble arrangert i Larvik 21. juni.
Raquel Trujillo
Raquel Trujillo Estrada er en meksikansk tidligere friidrettsutøver, som konkurrerte i sprintløp og spydkast.
Idrettskarriere
Trujillo deltok i friidrett under Panamerikanske leker 1955. Der kom hun på femteplass i sitt forsøksheat på 60 meter, og nådde ikke finalen.
Under Sentralamerikanske og karibiske leker 1959 fikk hun sølv i spydkast, bak Bertha Chiú fra Mexico, og med Mercedes García fra Venezuela på tredjeplass. Hun deltok også på 4 x 100 meter stafett, der Mexico kom på andreplass.
Referanser
<References />
Paul Gonzales
Paul Garza Gonzales (født 18. april 1964 i Los Angeles i California), amerikansk bokser som deltok i de olympiske leker 1984.
Gonzales ble olympisk mester i boksing under Sommer-OL 1984 i Los Angeles. Han vant den letteste vektklassen, lett fluevekt opp til 48 kg. Finalen mot Salvatore Todisco fra Italia vant han på w.o.
Gonzales vant sølv i boksing i vektklassen lett fluevekt under de Panamerikanske leker 1983 i Caracas i Venezuela.
Konstanze Klosterhalfen
Konstanze Klosterhalfen (født 18. februar 1997) er en tysk friidrettsutøver som konkurrerer i mellomdistanseløp.
Buelinjet engfly
Buelinjet engfly (Oligia strigilis) er en sommerfugl som tilhører familien nattfly (Noctuidae). Den er funnet nord til Sogn og Fjordane i Norge.
Konstanze Klosterhalfen
Hun representerte Tyskland under Sommer-OL 2016 i Rio de Janeiro, der hun ble utslått i semifinalen på 1500 meter.
I 2021 representerte hun Tyskland på øvelsen 10,000 meter under Sommer-OL 2020 arrangert i Tokyo, og kom på 8. plass.